CELEX: 62010CB0205
Language: el
Date: 2011-01-12 00:00:00
Title: Συνεκδικασθείσες υποθέσεις C-205/10 P, C-217/10 P και C-222/10 P: Διάταξη του Δικαστηρίου (πέμπτο τμήμα) της 12ης Ιανουαρίου 2011 — Heinz Helmuth Eriksen (C-205/10 P), Bent Hansen (C-217/10 P), Brigit Lind (C-222/10 P) κατά Ευρωπαϊκής Επιτροπής [Αίτηση αναιρέσεως — Αγωγή αποζημιώσεως — Συνέπειες για τη δημόσια υγεία του πυρηνικού ατυχήματος στο Thule (Γροιλανδία, Δανία) — Οδηγία 96/29/Ευρατόμ — Παράλειψη της Επιτροπής να θεσπίσει μέτρα κατά κράτους μέλους]

16.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/3
            
         Διάταξη του Δικαστηρίου (πέμπτο τμήμα) της 12ης Ιανουαρίου 2011 — Heinz Helmuth Eriksen (C-205/10 P), Bent Hansen (C-217/10 P), Brigit Lind (C-222/10 P) κατά Ευρωπαϊκής Επιτροπής
   (Συνεκδικασθείσες υποθέσεις C-205/10 P, C-217/10 P και C-222/10 P) (1)
   
   (Αίτηση αναιρέσεως - Αγωγή αποζημιώσεως - Συνέπειες για τη δημόσια υγεία του πυρηνικού ατυχήματος στο Thule (Γροιλανδία, Δανία) - Οδηγία 96/29/Ευρατόμ - Παράλειψη της Επιτροπής να θεσπίσει μέτρα κατά κράτους μέλους)
   2011/C 120/04
   Γλώσσα διαδικασίας: η αγγλική
   
      Διάδικοι
   
   
      Αναιρεσείοντες: Heinz Helmuth Eriksen (C-205/10 Ρ), Bent Hansen (C-217/10 P) Brigit Lind (C-222/10 P) (εκπρόσωπος: I. Anderson, Advocate)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: M. Πατακιά και E. White)
   
      Αντικείμενο
   
   Αίτηση αναιρέσεως κατά των διατάξεων του Γενικού Δικαστηρίου (τέταρτο τμήμα) της 24ης Μαρτίου 2010 στις υποθέσεις T-516/08, Eriksen κατά Επιτροπής, T-6/09, Hansen κατά Επιτροπής, και Τ-5/09, Lind κατά Επιτροπής, με τις οποίες το Γενικό Δικαστήριο απέρριψε ως προδήλως στερούμενες παντός νομικού ερείσματος τις αγωγές με αίτημα την αποκατάσταση της ζημίας που οι νυν αναιρεσείοντες ισχυρίζονται ότι υπέστησαν λόγω της παραλείψεως της Επιτροπής να θεσπίσει τα αναγκαία μέτρα προκειμένου να υποχρεωθεί η Δανία να συμμορφωθεί προς την οδηγία 96/29, για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες (ΕΕ L 159, σ. 1), και να εφαρμόσει τις διατάξεις αυτές στους εργαζομένους που εμπλέκονται στο πυρηνικό ατύχημα στο Thule (Γροιλανδία), κατά παράβαση του ψηφίσματος του Ευρωπαϊκού Κοινοβουλίου όσον αφορά τις συνέπειες του ατυχήματος αυτού για τη δημόσια υγεία, που εκδόθηκε στις 10 Μαΐου 2007 [αναφορά 720/2002, 2006/2012 (INI)]
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει τις αιτήσεις αναιρέσεως.
            
         
               2)
            
            
               Καταδικάζει τους H. H. Eriksen και B. Hansen καθώς και την B. Lind στα δικαστικά έξοδα.
            
         
      (1)  ΕΕ C 195 της 17.7.2010.